CELEX: 62017CN0700
Language: sk
Date: 2017-12-14 00:00:00
Title: Vec C-700/17: Návrh na začatie prejudiciálneho konania, ktorý podal Bundesfinanzhof (Nemecko) 14. decembra 2017 – Finanzamt Kyritz/Wolf-Henning Peters

19.3.2018   
            
            
               SK
            
            
               Úradný vestník Európskej únie
            
            
               C 104/15
            
         Návrh na začatie prejudiciálneho konania, ktorý podal Bundesfinanzhof (Nemecko) 14. decembra 2017 – Finanzamt Kyritz/Wolf-Henning Peters
   (Vec C-700/17)
   (2018/C 104/19)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Navrhovateľ: Finanzamt Kyritz
   
      Odporca: Wolf-Henning Peters
   
      Prejudiciálne otázky
   
   
               1.
            
            
               Má sa oslobodenie poskytovania zdravotnej starostlivosti odborným lekárom na klinickú chémiu a laboratórnu diagnostiku za okolností, o aké ide v prejednávanej veci, od dane posudzovať podľa článku 132 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty (1) alebo podľa článku 132 ods. 1 písm. b) smernice Rady 2006/112/ES z 28. novembra 2006 o spoločnom systéme dane z pridanej hodnoty?
            
         
               2.
            
            
               V prípade, že sa má uplatniť článok 132 ods. 1 písm. c) smernice Rady 2006/112/ES z 28. novembra 2006 o spoločnom systéme dane z pridanej hodnoty, vyžaduje toto ustanovenie dôverný vzťah medzi lekárom a ošetrovanou osobou?
            
         
      (1)  Ú. v. EÚ L 347, 2006, s. 1.